Kendelse afsagt af Domstolens præsident den 14. juni 2012 – Qualitest FZE mod Rådet

(Sag C-644/11 P(R))

»Appel – særlige rettergangsformer – begæring om foreløbige forholdsregler – restriktive foranstaltninger over for Den Islamiske Republik Iran – optagelse af sagsøgeren på listen over personer og enheder, som indefrysningen af midler og økonomiske ressourcer finder anvendelse på – ingen uopsættelighed«

1. Særlige rettergangsformer – udsættelse af gennemførelse – betingelser – foranstaltninger, der tilsigter indefrysning af midler eller økonomiske ressourcer – hensyntagen til formålet med indefrysningen og nødvendigheden af at sikre den effektive virkning heraf – finansiel støtte fra den koncern, som virksomheden er tilknyttet, med henblik på at sikre virksomhedens varige beståen ikke afgørende, da den kun kan komme i betragtning inden for rammerne af beslutningen om indefrysning (art. 278 TEUF og 279 TEUF; Domstolens procesreglement, art. 83, stk. 2; Rådets forordning nr. 961/2010; Rådets afgørelse 2010/413) (jf. præmis 39-46, 65 og 66)

2. Særlige rettergangsformer – udsættelse af gennemførelse – betingelser – alvorlig og uoprettelig skade – foranstaltninger, der tilsigter indefrysning af midler eller økonomiske ressourcer – skade ikke godtgjort på grund af manglende udnyttelse af den i beslutningen om indefrysning fastsatte mulighed for at anmode om tilladelse til frigivelse (art. 278 TEUF og 279 TEUF; Domstolens procesreglement, art. 83, stk. 2) (jf. præmis 54 og 55)

3. Særlige rettergangsformer – udsættelse af gennemførelse – foreløbige forholdsregler – betingelser – fumus boni juris – uopsættelighed – alvorlig og uoprettelig skade – kumulativ karakter – skønsbeføjelse for dommeren i sager om foreløbige forholdsregler (art. 278 TEUF og 279 TEUF; Domstolens procesreglement, art. 83, stk. 2) (jf. præmis 61-63)

4. Særlige rettergangsformer – udsættelse af gennemførelse – betingelser – foranstaltninger, der tilsigter indefrysning af midler eller økonomiske ressourcer – afvejning af samtlige interesser i sagen – risiko for neutralisering af følgerne af en afgørelse om sagens realitet (art. 278 TEUF og 279 TEUF; Domstolens procesreglement, art. 83, stk. 2) (jf. præmis 72, 73 og 77)

Angående

Appel af kendelse afsagt af Rettens dommer i sager om foreløbige forholdsregler den 3. oktober 2011 i sag T-421/11 R, Qualitest FZE mod Rådet, der ikke tog en begæring til følge om udsættelse af gennemførelsen af Rådets gennemførelsesforordning (EU) nr. 503/2011 af 23. maj 2011 om gennemførelse af forordning (EU) nr. 961/2010 om restriktive foranstaltninger over for Iran (EUT L 136, s. 26), samt af Rådets afgørelse 2011/299/FUSP af 23. maj 2011 om ændring af afgørelse 2010/413/FUSP om restriktive foranstaltninger over for Iran (EUT L 136, s. 65), for så vidt som de finder anvendelse på indefrysning af midler og økonomiske ressourcer.

Konklusion

1) Kendelsen af 3. oktober 2011, Qualitest FZE mod Rådet (sag T-421/11 R), afsagt af dommeren i sager om foreløbige forholdsregler, der afløser præsidenten for Den Europæiske Unions Ret, ophæves, for så vidt som dommeren i sager om foreløbige forholdsregler udelukkende har vurderet det af Qualitest FZE påberåbte økonomiske tab under hensyn til evnen hos den koncern, som virksomheden er tilknyttet, eller hos dens eneauktionær til at støtte den finansielt og sikre dens overlevelse indtil afslutningen af proceduren om sagens realitet.

2) I øvrigt forkastes appellen.

3) Begæringen om foreløbige forholdsregler tages ikke til følge.